Take That

Take That er et britisk boyband fra Manchester som ble dannet i 1989 av musikkmanageren Nigel Martin-Smith. Gruppen debuterte i 1991 med singelen «Do What U Like», som fikk en beskjeden suksess med 82.-plass på de britiske hitlistene. Andre singler fra gruppens første album, Take That & Party, krøp sakte, men sikkert oppover listene.

Det store gjennombruddet kom i 1993 med albumet Everything Changes. Fem av seks singler som ble sluppet, gikk til topps på de britiske hitlistene. Suksessen fortsatte med neste album, Nobody Else, som inneholdt gruppens kanskje mest kjente låt, «Back for Good». I perioden 1991–1996 solgte gruppen mer enn 25 millioner plater. Take That ble på den tiden beskrevet av BBC som Storbritannias mest suksessrike band etter The Beatles – elsket av både unge og gamle.

Sommeren 1995 førte uenigheter innad i gruppen og i forholdet til manageren til at Robbie Williams forlot Take That. De fire andre fortsatte promoteringen av albumet Nobody Else, men 7. februar 1996 annonserte allikevel de gjenværende medlemmene at gruppen valgte å løse seg opp. I ettertid ble samleplaten Greatest Hits, med det man trodde kom til å bli deres siste singel, en nyinnspilling av Bee Gees' «How Deep Is Your Love», utgitt. Gruppen gjenoppsto med fire av de fem opprinnelige medlemmene i 2005, uten Robbie Williams, som for lengst hadde oppnådd stor suksess med egen solokarriere.

Våren 2010 gjenoppsto gruppen med sin originale besetning. Den 7. november slapp gruppen singelen «The Flood», og den 15. november kom albumet Progress i salg. Gruppen gjorde en også gjesteopptreden i TV-programmet Skavlan den 26. november.

I 2011 turnerte Take That-medlemmene Europa på sin Progress Live-turné for å promotere albumet. I oktober samme år valgte Williams å forlate gruppen igjen for å fokusere på solokarrieren, men i 2012, 2016, 2017, 2018 og 2020 har Williams opptrådt med gruppen av og til. Williams planla opprinnelig å returnere for en full turné for å feire Take That's 25-årsjubileum i 2019.

Medlemmer 
 Gary Barlow (1989-1996, 2005-nu)
 Mark Owen (1989-1996, 2005-nu)
 Howard Donald (1989-1996, 2005-nu)

Tidligere 

Robbie Williams (1989–1995, 2009–2014)

 Jason Orange (1989-1996, 2005-2014)

Tidslinje

Diskografi 
 Take That & Party (1992)
 Everything Changes (1993)
 Nobody Else (1995)
 Beautiful World (2006)
 The Circus (2008)
 Progress (2010)
 Progressed (EP, 2011)
 III (2014)
 Wonderland (2017)

Referanser

Eksterne lenker 
 
 
 

Britiske popgrupper
Guttegrupper
Band etablert i 1990